Nezināma vērtība "Tekstu autori"

**Lācēns Ričijs Rū** ir latviešu animācijas tēls un maskots, ko 2021. gadā radīja producente Rūta Reinika-Preisa un viņas brālis mūziķis Lauris Reiniks. Ričijs Rū ir draudzīgs un jautrs lācēns, kurš spēlē ģitāru un labi dejo. Izmantojot savas vecāsmātes Veronikas Reinikas dzejoļus bērniem, Rūta vēlējās radīt kaut ko paliekošu un īpašu savam 2 gadus vecajam dēlam Ričardam. Piesaistot brāli Lauri kā komponistu un izpildītāju, tika radītas pirmās dziesmas par lācēnu un viņa draugiem, kas Ričardam uzreiz patika. Tika nolemts projektu attīstīt un turpināt, piesaistot mākslinieci Gunu Miķelsoni. 2021. gadā dziesmu albumu un interaktīvo dzejoļu grāmatu bērniem "Ričijs Rū rīko koncertu" izdeva Mikrofona Ieraksti.

Ričija Rū piedzīvojumi kopā ar dziesmām ir izdoti divās interaktīvās dzejoļu un dziesmu grāmatās — "Ričijs Rū rīko koncertu" (tekstu autore — Veronika Reinika, komponists — Lauris Reiniks) un "Ričijs Rū rīko koncertu 2" (Ceļojums uz Āfriku) (tekstu autore — Rūta Reinika Preisa, komponists — Lauris Reiniks) Dziesmu video versijas *YouTube* platformā skatītas miljoniem reižu. Atsevišķi izdota arī pasaku grāmata "Ričijs Rū un draugi", kuras TV versijā ir skatāmas ar nosaukumu "Ričija Rū pasakas" video straumēšanas platformā TetTV+. Ilustrāciju autore grāmatām ir Guna Miķelsone.

"Ričijs Rū rīko koncertu" dziesmu albums ir saņēmis Platīna disku par vairāk nekā 10 000 pārdotām kopijām, bet grāmata Rīgas Centrālās bibliotēkas darbinieku balsojumā atzīta par 2021. gada labāko grāmatu bērniem. Tā bijusi arī topu līdere Latvijas grāmatnīcās un 2022. gadā iztulkota un izdota arī Lietuvā ar nosaukumu "Ričis Ra su muzika gera".(Veronika Reinika / Lauris Reiniks / Deivydas Zvonkus).

Ričijs Rū ir aizvadījis trīs izpārdotas koncertizrāžu tūres Latvijā. "Ričijs Rū rīko koncertu", "Ričijs Rū rīko koncertu 2 / Ceļojums uz Āfriku" un "Ričijs Rū Ziemassvētkos".

2024. gada 8. martā Latvijas Mūzikas ierakstu gada balva "Zelta Mikrofons"-2024 albums "Ričijs Rū rīko koncertu 2" uzvarēja nominācijā labākais "Mūzikas albums bērniem".

Atsauces
--------

1. ↑  «"Reiniku ģimene sarūpējusi dziesmu grāmatu vismazākajiem"». *Delfi* (latviešu). 2021-08-20. Skatīts: 2021-08-20.
2. ↑  «"L.Reiniks, V.Reinika. Ričijs Rū rīko koncertu. Lasi. Dziedi. Krāso (grāmata+CD)"». *MicRec* (latviešu). 2021-08-20. Skatīts: 2021-08-20.
3. ↑  «"Reiniku Ričijam Rū jauna grāmata un dziesmu albums"». *NRA* (latviešu). 2023-08-04. Skatīts: 2023-08-04.
4. ↑  «"Ričijs Rū rīko koncertu 2. Rūta Reinika-Preisa, Lauris Reiniks (Grāmata + CD)"». *MicRec* (latviešu). 2023-08-04. Skatīts: 2023-08-04.
5. ↑  «"Ričijs Rū rīko koncertu 1 & 2"». *YouTube* (latviešu). 2021-08-20. Skatīts: 2021-08-20.
6. ↑  «"Ričijs Rū un draugi. Mīļi stāstiņi mazākajiem"». *MicRec* (latviešu). 2022-10-20. Skatīts: 2022-10-20.
7. ↑  «"Ričija Rū pasakas"». *TET TV+* (latviešu). 2022-05-15. Skatīts: 2022-05-15.
8. ↑  «"Reiniku ģimenes lolojums Ričijs Rū saņem platīna disku"». *LSM* (latviešu). 2023-04-26. Skatīts: 2023-04-26.
9. ↑  «"Izvēlēta 2021. gada grāmata bērniem"». *rcb.lv* (latviešu). 2022-05-20. Skatīts: 2022-05-20.
10. ↑  «"Pristato naują projektą Lietuvoje vaikams „Ričis Ra su muzika gera": sudaro ne tik knyga, bet ir linksmos dainos"». *LRT.LT* (lietuviešu). 2022-05-20. Skatīts: 2022-05-20.
11. ↑  «"Noskaidroti Latvijas mūzikas ierakstu gada balvas "Zelta Mikrofons’24" laureāti"». *ZeltaMikrofons.lv* (latviešu). 2022-03-08. Skatīts: 2024-03-08.

Ārējās saites
-------------

* Ričija Rū oficiālā tīmekļa vietne